Diyos na May Sungay

Ang Diyosa na may sungay o Horned God sa ingles ay isa sa dalawang pangunahing diyos na matatagpuan sa Wicca at ilang kaugnay na anyo ng Neopaganismo. Ang mismong terminong Horned God ay mas nauna pa sa Wicca, at isang sinkretikong termino noong unang bahagi ng ika-20 siglo para sa isang diyos na may sungay o may antler na may anyong-tao, na bahagyang nakabatay sa mga makasaysayang diyos na may sungay.

Kinakatawan ng dyos na may sungay ang panlalaking bahagi ng duoteistikong sistemang teolohikal ng relihiyon, bilang kabiyak ng babaeng Tatlong dyosa ng Buwan o iba pang Inang Diyosa. Sa karaniwang paniniwala ng mga Wiccan, siya ay iniuugnay sa kalikasan, ilang, seksuwalidad, pangangaso, at siklo ng buhay. Bagaman nagkakaiba-iba ang mga paglalarawan sa diyos, palagi siyang ipinapakita na may sungay o antler sa ulo, at madalas ilarawan bilang theriocephalic (may ulo ng hayop), sa ganitong paraan ay binibigyang-diin ang “pagkakaisa ng banal at ng hayop,” kung saan kabilang ang sangkatauhan.[    

Sa tradisyunal na Wicca (British Traditional Wicca), karaniwan siyang itinuturing bilang isang dualistikong diyos na may dalawang aspekto: maliwanag at madilim, gabi at araw, tag-init at taglamig, ang Oak King at ang Holly King. Sa ganitong pananaw ng dualismo, ang kanyang dalawang sungay ay sumasagisag, sa bahagi, sa kanyang dobleng kalikasan. (Ang paggamit ng mga sungay bilang simbolo ng dualidad ay makikita rin sa pariralang “on the horns of a dilemma.”)

Ang tatlong aspekto ng Diyosa at ang dalawang aspekto ng diyos na may sungay ay minsang iniuugnay sa limang punto ng Pentagram o Pentacle, bagaman nagkakaiba-iba kung aling punto ang tumutugma sa partikular na aspekto ng diyos o diyosa. Sa ilang iba pang sistema, siya ay inilalarawan bilang isang tatluhang diyos, na nahahati sa tatlong aspekto na sumasalamin sa Triple Goddess: ang Kabataan (Mandirigma), ang Ama, at ang Pantas.

Ang Diyos na May Sungay ay napag-aralan sa loob ng ilang teoryang sikolohikal at naging paulit-ulit na tema sa panitikang pantasya . Clute, John The Encyclopedia of Fantasy 

 Mga Sanggunian 

Kategorya:Mga diyos ng araw
Kategorya:Mga diyos ng kamatayan